ལྔ་པ་ཟླ་བ་བཅུ་གཉིས་ཏེ།།དཔྱིད་ཟླ་ར་བ་བཅུ་གཅིག་སྟག།བཅུ་གཉིས་དཔྱིད་འབྲིང་ཡོས་སུ་རྩི།།ཟླ་བ་དང་པོ་དཔྱིད་ཐ་འབྲུག།དེ་བཞིན་དབྱར་ར་གཉིས་པ་སྦྲུལ།།དབྱར་འབྲིང་གསུམ་པ་རྟའི་ཟླ་བ།།བཞི་པ་དབྱར་ཟླ་ཐ་ཆུང་ལུག།ལྔ་པ་སྟོན་ཟླ་ར་བ་སྤྲེལ།།དྲུག་པ་སྟོན་འབྲིང་བྱའི་ཟླ་བ།།བདུན་པ་སྟོན་ཟླ་ཐ་ཆུང་ཁྱི།།བརྒྱད་པ་དགུན་ཟླ་ར་བ་ཕག།དགུན་འབྲིང་དགུ་པ་བྱི་བའོ།།བཅུ་པ་དགུན་ཐ་གླང་དུ་འདོད།།དགུན་ཉི་དཔྱིད་ར་སྟག་ལ་ལྡོག།མགོ་ཡིས་ཉ་ན་ཟླ་བཤོལ་མེད།།དབྱར་ཉི་སྟོན་ར་སྤྲེ་འུར་ལྡོག།སྣྲོན་གྱིས་ཉ་ན་ཟླ་བཤོལ་མེད།།ཞིབ་པར་སྒང་བཤོལ་ཚིགས་དང་སྦྱོར།།